NMG เตรียมออกตั๋ว B/E วงเงิน 100 ลบ.เสริมสภาพคล่อง ช่วง “โควิด”
NMG เตรียมออกตั๋ว B/E วงเงิน 100 ลบ.เสริมสภาพคล่อง ช่วง "โควิด"
NMG เตรียมออกตั๋ว B/E วงเงิน 100 ลบ.เสริมสภาพคล่อง ช่วง "โควิด"
13 พ.ค. 2563

บริษัท เนชั่น มัลติมีเดีย กรุ๊ป จำกัด (มหาชน) หรือ NMG แจ้งว่าที่ประชุมคณะกรรมการบริษัทเมื่อวานนี้ (12 พ.ค.) อนุมัติการออกและเสนอขายตราสารหนี้ระยะสั้นในรูปแบบของตั๋วแลกเงิน (Bill of Exchange : B/E) ) และ/หรือการขอรับเงินกู้ยืมภายใต้วงเงิน ณ ขณะใดขณะหนึ่งไม่เกิน 100 ล้านบาท อายุไม่เกิน 270 วัน
ทั้งนี้ เพื่อใช้เสริมสภาพคล่องของกระแสเงินสด และใช้จ่ายเงินชดเชย สำหรับการเลิกจ้างพนักงานจากการปรับลดขนาดของธุรกิจ เนื่องจากได้รับผลกระทบจากการแพร่ระบาดของไวรัสโควิด-19 รวมถึงเป็นเงินหมุนเวียนในการดำเนินงานของธุรกิจหลัก และธุรกิจที่เกี่ยวเนื่องของบริษัท